รีไลฟ์

รีไลฟ์ (; โรมาจิ: "Riraifu") เป็นการ์ตูนญี่ปุ่นแนวจินตนิมิตและบันเทิงคดีแนววิทยาศาสตร์ เรื่องและภาพโดย ยาโยอิโซ เผยแพร่บนเว็บการ์ตูน comico ตั้งแต่วันที่ 12 ตุลาคม พ.ศ. 2556 ถึงวันที่ 16 มีนาคม พ.ศ. 2561 และได้รับการรวมเล่มตีพิมพ์โดยเอิร์ธสตาร์ เอ็นเตอร์เทนเมนท์ ต่อมาได้รับการดัดแปลงเป็นการ์ตูนโทรทัศน์โดยทีเอ็มเอสเอ็นเตอร์เทนเมนต์ออกอากาศตั้งแต่วันที่ 2 กรกฎาคม - 24 กันยายน พ.ศ. 2559 จำนวน 13 ตอน และยังมีภาพยนตร์คนแสดงที่ดัดแปลงจากการ์ตูนในชื่อเดียวกันซึ่งเข้าฉายใน พ.ศ. 2560
เนื้อเรื่องย่อ.
เรื่องราวเกี่ยวกับไคซากิ อาราตะ หนุ่มตกงานอายุ 27 ปี ได้พบกับโยอะเค เรียว โดยได้รับเลือกรับการทดลองในโครงการรีไลฟ์โดยย้อนกลับไปใช้ชีวิตวัยรุ่นในโรงเรียนมัธยมปลายอีกครั้งรวมถึงเติมเต็มสิ่งที่ขาดหายจากการดำเนินชีวิตที่ผ่านมาอีกด้วย
ตัวเอกของเรื่อง อายุ 27 ปี ล้มเหลวในการสมัครงานหลังจากลาออกจากงานเดิมที่ทำได้ 3 เดือน โดยทำงานเป็นพนักงานชั่วคราวของร้านสะดวกซื้อ เขาถูกเลือกโดยโอโนยะ อันให้เข้าร่วมโครงการรีไลฟ์ย้อนกลับไปใช้ชีวิตวัยรุ่นในโรงเรียนมัธยมปลายด้วยยาที่ทำให้สภาพร่างกายดูเหมือนอายุ 17 ปี แต่ประสิทธิภาพของร่างกายยังเท่ากับอายุจริงอยู่ ในช่วงของการทดลองเขาได้ตีสนิทกับฮิชิโระ จิสึรุทำให้เขากลายเป็นเพื่อนคนแรกของฮิชิโระ
เธอเป็นนักเรียนหญิงที่เรียนเก่งที่สุดของช่วงชั้นและเป็นหนึ่งในหัวหน้าห้องของห้องเรียนที่ไคซากิเรียนอยู่ อย่างไรก็ตามเธอมีปัญหากับการเข้าสังคมและการแสดงความรู้สึกจนกระทั่งไคซากิได้เข้ามาสนิทกับเธอทำให้เธอค่อยๆ พัฒนาความสัมพันธ์กับเขาและเพื่อนร่วมห้องไปด้วย ในเวลาต่อมาได้เปิดเผยว่าเธอคือตัวอย่างหมายเลข 001 ซึ่งเป็นผู้ทดลองของโครงการรีไลฟ์ของโยอะเคก่อนหน้าไคซากิ
ฝ่ายสนับสนุนของสถาบันวิจัยรีไลฟ์และเป็นผู้ประเมินของไคซากิ เขาได้ทำแฝงตัวร่วมเรียนในห้องเรียนเดียวกับไคซากิและสังเกตการณ์อยู่ห่างๆ ต่อหน้าคันซากิเขามักแสดงสีหน้าร่าเริงเสมอและมักปิดบังความจริงบางอย่างไว้ ในชีวิตจริงเขามีอายุเท่ากับไคซากิและเป็นรุ่นพี่ของโอโนยะ
หนึ่งในฝ่ายสนับสนุนของสถาบันวิจัยรีไลฟ์ เป็นผู้เลือกไคซากิเข้าร่วมในโครงการรีไลฟ์แต่ด้วยปัญหาจากการฝึกงานทำให้โยอะเคเป็นผู้ประเมินไคซากิแทน เธอได้แฝงตัวร่วมเรียนกับไคซากิและได้ตีสนิทไคซากิโดยอีกฝ่ายไม่รู้ว่าเธอคือเจ้าหน้าที่จนสุดท้ายเธอได้พยายามยั่วยวนเขาและถูกขัดขวางโดยโยอะเคทำให้เธอยอมเปิดเผยความจริง โดยสาเหตุที่เธอยั่วยวนเพื่อพิสูจน์ให้โยอะเคเห็นว่าไคซากิไม่ใช่คนไม่ดี
 เพื่อนร่วมห้องของไคซากิ มีความดื้อดึงและคาดหวังสูง มองฮิชิโระเป็นคู่แข่งทางด้านการเรียน เมื่อเธอไม่สามารถสอบได้คะแนนสูงสุดเพื่อชิงตำแหน่งหัวหน้าห้องและเข้าใจผิดในการแสดงอารมณ์ของฮิชิโระทำให้เธอเกิดความอิจฉา จนกระทั่งไคซากิได้ปรับความเข้าใจและเผชิญหน้ากับฮิชิโระจึงทราบว่าฮิชิโระต้องการเป็นเพื่อนกับเธอ หนึ่งในเหตุผลที่เธอต้องการเป็นหัวหน้าห้องเนื่องจากเธอแอบชอบโอกะอยู่
 หนึ่งในหัวหน้าห้องคู่กับฮิชิโระ เป็นคนซื่อและเรียนเก่ง แต่ไม่ถนัดเรื่องกีฬา เขามักติวให้ไคซากิในการสอบซ่อมและไม่เข้าใจว่าคะริวแอบชอบเขาอยู่
 เพื่อนสนิทของเรนะ เป็นหัวหน้าทีมของชมรมวอลเล่ย์บอลและเก่งในด้านกีฬา แต่ไม่ถนัดในเรื่องการเรียน
เพื่อนสมัยเด็กของโฮโนกะและเป็นเพื่อนสนิทของอินุไค
เพื่อนสมัยเด็กของโฮโนกะและเป็นเพื่อนสนิทของอาซาจิ
ครูประจำชั้นของห้อง 3-3 ที่อาราตะเรียนอยู่ สอนวิชาพลศึกษาและเป็นครูที่ปรึกษาของชมรมวอลเล่ย์บอล
ครูประจำชั้นของห้อง 3-4 สอนวิชาพลศึกษา เป็นรุ่นพี่ของอาจารย์อะมัตสึ
ครูประจำห้องพยาบาล เป็นพี่สาวของอากิระ
รุ่นพี่ในที่ทำงานของไคซากิซึ่งเป็นสาเหตุหนึ่งที่ทำให้ไคซากิลาออกจากบริษัทและเป็นปมด้อยในชีวิตของเขา
สื่อ.
มังงะ.
รีไลฟ์ได้รับการเผยแพร่บนเว็บการ์ตูน comico ตั้งแต่วันที่ 12 ตุลาคม พ.ศ. 2556 และได้รับการรวมเล่มในปี พ.ศ. 2557 สำหรับในประเทศไทยได้รับการเผยแพร่ผ่านเว็บเว็บการ์ตูน comico โดยทำการแปลจากภาษาญี่ปุ่นเป็นภาษาไทยตั้งแต่วันที่ 24 เมษายน พ.ศ. 2559 โดยอัพเดทในทุกวันเสาร์ของแต่ละสัปดาห์
อนิเมะ.
รีไลฟ์ได้รับการประกาศจากเว็บการ์ตูนเมื่อวันที่ 13 กุมภาพันธ์ พ.ศ. 2559 ว่าจะได้รับการทำเป็นการ์ตูนโทรทัศน์โดยมีกำหนดออกอากาศในวันที่ 1 กรกฎาคม พ.ศ. 2559 จำนวน 13 ตอน ผลิตโดยทีเอ็มเอสเอ็นเตอร์เทนเมนต์